1. Januar
Den 1. Januar ass den 1. Dag vum Joer am Julianeschen an am Gregorianesche Kalenner.

Evenementer 

 534: Mam Decimus Theodorius Paulinus gëtt de leschte Konsul am Weste bestëmmt.
 1800: Frankräich: Installatioun vum Tribunat a vum Corps léglislatif.
 1900: Nigeria gëtt brittescht Protektorat.
 1901: Mam Commonwealth of Australia Constitution Act gëtt Australien onofhängeg vu Groussbritannien.
 1954: Lëtzebuerg: Déi éischt Nummer vum Lëtzebuerger Land kënnt eraus.
 1957: D'Saarland trëtt der Bundesrepublik Däitschland bäi.
 1959: No der Flucht vum Batista iwwerhëlt de Fidel Castro d'Presidence vu Kuba.
 1960: De franséischen Deel vum Kamerun gëtt onofhängeg.
 1973: Dänemark, Irland an d'Vereenegt Kinnekräich gi Member vun der Europäescher Wirtschaftsgemeinschaft.
 1984: De Sultanat Brunei gëtt onofhängeg vu Groussbritannien.
 1993: Den europäesche Bannemaart trëtt an den 12 Memberstaate vun der Europäescher Communautéit (EG) a Kraaft. 
 1994: Den Espace Économique Européen, an deem d'EU- an d'EFTA-Memberstaaten (mat Ausnam vun der Schwäiz) deelhuelen, trëtt a Kraaft.
 1995: Lëtzebuerg: Vum 1. Januar bis den 31. Dezember ass Lëtzebuerg Europäesch Stad vun der Kultur.
 1995: Éisträich, Finnland a Schweden trieden der Europäescher Unioun bäi.
 1999: Déi drëtt Etapp vun der Europäescher Wirtschafts- a Wärungsunioun (EMU) trëtt a Kraaft.
 2002: Euro-Mënzen a -Billjeeën ginn an den 12 Länner vun der Eurozon an Ëmlaf bruecht.
 2007: Bulgarien a Rumänien trieden der Europäescher Unioun bäi.
 2008: Malta an Zypern gi Member vun der Eurozon.
 2009: D'Slowakei gëtt Member vun der Eurozon.
 2014: Lettland gëtt Member vun der Eurozon.
 2015: Litauen gëtt Member vun der Eurozon.
 2015: Éischt offiziell Bestietnes zu Lëtzebuerg vun enger homosexueller Koppel duerch den Déifferdenger Buergermeeschter Roberto Traversini.
 2023: Kroatien gëtt Member vun der Eurozon a féiert den Euro an; ausserdeem trëtt et dem Schengen-Raum bäi.

Gebuer 

 1431: Poopst Alexander VI.
 1484: Ulrich Zwingli, Schwäizer reliéise Reformer.
 1810: Jacques Missy, lëtzebuergesche Geeschtlechen a Professer.
 1843: Jean-Pierre Jérôme Thinnes, lëtzebuergesche Bauer a Politiker.
 1853: Pierre Wolff, lëtzebuergesche Professer an Auteur.
 1859: Léandre Lacroix, lëtzebuergeschen Affekot a Politiker.
 1863: Pierre de Coubertin, franséische Sportspedagog an éischte President vum Internationalen Olympesche Kommitee.
1863: Joseph Faulké, lëtzebuergesche Policebeamten, Pilzkenner an Auteur.
 1879: Georges Vinter, franséische Schauspiller a Filmregisseur.
 1895: J. Edgar Hoover, FBI Direkter.
 1907: Norah Baring, brittesch Schauspillerin.
 1911: Charles Stein, lëtzebuergesche Leefer an Olympionik.
 1912: Jean Jaeger, lëtzebuergesche Foussballspiller.
 1912: Piero Pierotti, italieenesche Filmregisseur an Dréibuchauteur.
 1919: Carole Landis, US-amerikanesch Schauspillerin.
 1919: Camille Ney, lëtzebuergesche Politiker.
 1919: J.D. Salinger, US-amerikanesche Schrëftsteller.
 1921: César Baldaccini, franséische Sculpteur.
 1923: Valentina Cortese, italieenesch Schauspillerin.
 1924: Jacques Le Goff, franséischen Historiker.
 1925: Raymond Pellegrin, franséische Schauspiller.
 1926: Riccardo Garrone, italieenesche Schauspiller.
 1927: Maurice Béjart, franséische Choreograph.
 1930: Ty Hardin, US-amerikanesche Schauspiller.
 1935: Brian G. Hutton, US-amerikanesche Filmregisseur a Schauspiller.
 1937: Paul-Henri Meyers, lëtzebuergesche Politiker.
 1939: Michèle Mercier, franséisch Schauspillerin.
 1939: Ramon Humbert, lëtzebuergesche Liichtathlet.
 1941: Constant Wagner, lëtzebuergesche Sportschéisser.
 1942: Country Joe McDonald, amerikanesche Folk- a Rocksänger.
 1944: Umar al-Baschir, Militär a Staatschef am Sudan.
 1945: Jacky Ickx, belsche Formel 1 Pilot.
 1947: Robert Theis, lëtzebuergesche Philosoph.
 1949: Don Keith Opper, US-amerikanesche Schauspiller.
 1951: Hans-Joachim Stuck, däitschen Autossportler.
 1953: Zoran Janković‎, sloweenesche Politiker.
 1955: Nico Graf, Lëtzebuerger Schrëftsteller a Journalist
 1956: Sergei Wassiljewitsch Awdejew, russesche Kosmonaut.
 1959: Michel Onfray, franséischer Philosoph.
 1959: Serge de Waha, lëtzebuergesche Fotokënschtler a Konschterzéier.
 1962: Georges Kieffer, lëtzebuergesche Schrëftsteller.
 1966: Ivica Dačić, serbesche Politiker.
 1978: Nina Bott, däitsch Schauspillerin.
 1987: Nana Dsagnidse, georgesch Schachgroussmeeschtesch.
 1989: Tornike Sanikidze, georgesche Schachgroussmeeschter.
 1990: Frederic Good, lëtzebuergeschen Äishockeyspiller.
 2002: Tusse, schweedesche Sänger.

Gestuerwen 
 1921: Theobald von Bethmann Hollweg, däitsche Politiker.
 1831: Jean-Georges Willmar, Jurist a Gouverneur vu Lëtzebuerg 1817-1831.
 1950: Auguste Engel, lëtzebuergesche Komponist, Sänger a Schauspiller.
 1970: Eduard von Borsody, Filmregisseur.
 1971: Bernard Fischer, lëtzebuergesche Foussballspiller an Olympionik.
 1972: Ernest Wiltzius, lëtzebuergesche Wënzer an Deputéierten.
 1973: Jan Anteunis, belsche Sculpteur a Moler.
 1974: Aloyse Duhr, lëtzebuergesche Wënzer an Deputéierten.
 1982: Estella Blain, franséisch Schauspillerin.
 1997: Jean Feller, lëtzebuergesche Foussballspiller.
 2001: Madeleine Barbulée, franséisch Schauspillerin.
 2002: Paul Hubschmid, Schwäizer Schauspiller.
 2005: Adriano Bolzoni, italieeneschen Dréibuchauteur a Filmregisseur.
 2006: Susan Bergman, US-amerikanesch Literaturwëssenschaftlerin.
 2009: Johannes Mario Simmel, éisträichesche Schrëftsteller.
 2009: Helen Suzman, südafrikanesch Politikerin.
 2016: Jean-Michel Treinen, lëtzebuergeschen Auteur, Iwwersetzer a Museker.

Feierdeeg 
 Neijoerschdag

Um Spaweck 

 01
 01 01